**Zadanie pre výber dodávateľa na funkčné skúšky ochrán elektrických zariadení v spoločnosti MH Teplárenský holding, a.s., závod Zvolen**

**Predmetom dopytu je realizácia:**

Funkčné skúšky a revízie ochrán elektrických zariadení v súčinnosti s vypínačmi nadväzných obvodov, kontrola nastavenia ochrán podľa hodnôt zadaných obstarávateľom, kontrola vstupno-výstupných obvodov po svorkovnicu rozhrania vonkajších obvodov, preukázanie funkčnosti ochrán obstarávateľovi, vypracovanie protokolu o revízii ochrán a nastavených parametroch ochrán, servisná činnosť, odstraňovanie havarijných a  poruchových stavov.

**Rozsah skúšok ochrán** – v zmysle **Prílohy č. 2 - Technická špecifikácia**

**Miestom realizácie sú priestory závodu Zvolen :**

* Tepláreň Zvolen A
* Tepláreň Zvolen B1
* MVE HC Slatina Zvolen

**Cenová ponuka:**

**Plánované funkčné skúšky ochrán elektrických zariadení** - cenu žiadame predložiť ako cenu konečnú bez DPH, vrátane všetkých vedľajších nákladov (doprava, čas strávený na ceste, cestovné...)

**Pravidelné skúšky ochrán:**

Obstarávateľ žiada predložiť cenu pre každú ochranu samostatne v zmysle Prílohy č. 3 – Cenová tabuľka a ďalej uviesť

**-** celkovú cenu za pravidelnú ročnú kontrolu všetkých ochrán bez DPH
**-** celkovú cenu za pravidelnú ročnú kontrolu všetkých ochrán s DPH

Jediným **kritériom pre hodnotenie** predložených ponúk **je najnižšia celková cena v zmysle Prílohy č. 3 (Cenová tabuľka) zadania pre funkčné skúšky.**

**Predpokladaná cena za vykonanie skúšok pre rok 2025 je 5 000 EUR.**

Splatnosť faktúr: min. 30 dní od doručenia faktúry objednávateľovi (fakturácia po ukončení prác)

**K cenovej ponuke žiadame priložiť nasledovné doklady:**

* oprávnenie spoločnosti / osvedčenie pre fyzickú osobu na montáž, údržbu, opravy elektrických zariadení
* zoznam min. 3 referencií o vykonaní montáží, uvedení do prevádzky, funkčných skúšok ochrán elektrických zariadení
* potvrdenie poisťovne o uzatvorení poistenia za škody spôsobené pri výkone činnosti
* súhlas uchádzača s podmienkou, že funkčné skúšky a revízie ochrán vykoná v danom roku
v rozsahu určenom obstarávateľom a v dohodnutých termínoch

**Plnenia a protiplnenia:**

* pracovníci dodávateľa budú vybavení vlastnými osobnými ochrannými pracovnými prostriedkami a pracovným náradím
* dodávateľ pri výkone činnosti preberá na seba všetky povinnosti vyplývajúce zo všeobecne platných právnych predpisov o BOZP, ochrany a prevádzky budov, ochrany majetku, technologického zariadenia, protipožiarnej a civilnej ochrany
* objednávateľ poskytne jednu osobu poverenú na zadávanie a kontrolu vykonávaných prác
* objednávateľ poskytne pripojenie na elektrickú energiu, teplú a studenú vodu
* objednávateľ je povinný zabezpečiť preškolenie pracovníkov dodávateľa s právnymi predpismi a internými predpismi v oblasti:

1. BOZP

2. ochrany pred požiarmi

3. prevádzkovými predpismi

 4. havarijným plánom - ochrana ŽP
- objednávateľ poskytne vybranému dodávateľovi dostupnú projektovú dokumentáciu a zápisy
 z posledných funkčných skúšok

Pre upresnenie rozsahu predmetu súťaže umožňuje obstarávateľ účasť na **prehliadke miesta realizácie**, ktorá sa uskutoční spoločne pre všetkých uchádzačov **dňa 9.6.2025 o 13:00 hod.**

**Účasť na obhliadke nie je podmienkou účasti v súťaži.**

Záujemcovia o obhliadku miesta realizácie diela sa môžu prihlásiť e-mailom na adrese: ludmila.turanska@mhth.sk, tel. +421 918 862 417.

**Všetky náležitosti, ktoré nie sú osobitne upravené v tomto zadaní, sa riadia ustanoveniami Všeobecných zmluvných podmienok pre nákupy uskutočňované spoločnosťou MH Teplárenský holding, a.s.**